
23-TA-2563: Rīkojuma projekts (Vispārīgais)
  Par telpu Klusajā ielā 12, Rīgā, nodošanu bezatlīdzības lietošanā sabiedriskā labuma organizācijai biedrībai "Kikboksa un boksa skola "Rīga"".

1.3. Pašreizējā situācija, problēmas un risinājumi
	Iebildums
Ņemot vērā, ka rīkojuma projekts paredz, ka: “Rīkojumā minētās telpas tiek nodotas bezatlīdzības lietošanā biedrības sabiedriskā labuma darbībai – cilvēku veselības un fiziskās sagatavotības uzlabošanai, t.sk. cīņas sporta veidu popularizēšanai un attīstībai, sacensību un citu sporta pasākumu organizēšanai.”, lūdzam precizēt anotāciju attiecībā uz skaidrojumu, ka telpas netiks izmantotas saimnieciskai darbībai, kā arī papildināt ar secinājumu, vai minētā nekustamā īpašuma nodošanai bez atlīdzības sabiedriskā labuma organizācijai biedrībai "Kikboksa un boksa skola "Rīga"" īpašumā ir/nav jāpiemēro komercdarbības atbalsta nosacījumi. Skaidrojam, ka atbilstoši Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, 2.panta 143.punktam “profesionālais sports” ir nodarbošanās ar sportu algota darba vai apmaksātu pakalpojumu veidā neatkarīgi no tā, vai starp profesionālo sportistu un attiecīgo sporta organizāciju ir noslēgts oficiāls darba līgums, ja atlīdzība pārsniedz šīs nodarbošanās izmaksas un veido ievērojamu daļu no sportista ienākumiem. Ceļa un izmitināšanas izdevumus, lai piedalītos sporta pasākumā, šajā regulā neuzskata par atlīdzību. Attiecīgi, ja minētais nekustamais īpašums netiks izmantots profesionālā sporta vajadzībām un profesionālu sporta klubu aktivitātēm, bet gan attiecīgi tikai amatieru sportam un cilvēku veselības un fiziskās sagatavotības uzlabošanai, varētu tikt secināts, ka tā nodošana bezatlīdzības lietošanā biedrībai nav paredzēta tādu saimniecisku darbību veikšanai, atbalsts kurām kvalificējas kā komercdarbības atbalsts, jo, tai skaitā neizpildās viena no komercdarbības atbalstu raksturojošām pazīmēm “ietekme uz tirdzniecību” (Komercdarbības atbalsta kontroles likuma 5. panta 4. punkts) un attiecīgi nekustamā īpašuma nodošana bezatlīdzības lietošanā biedrības sabiedriskā labuma darbībai nekvalificējas kā komercdarbības atbalsts.

1.2. Mērķis
	Priekšlikums
Ņemot vērā, ka rīkojuma projekta 1.punkts paredz Iekšlietu ministrijai nodot sabiedriskā labuma organizācijai – biedrībai "Kikboksa un boksa skola „Rīga”" bezatlīdzības lietošanā telpas valsts nekustamā īpašuma Klusajā ielā 12, Rīgā (nekustamā īpašuma kadastra Nr. 0100 026 0002) sastāvā esošās būves (būves kadastra apzīmējums 0100 026 0002 003) pirmajā stāvā (telpu grupas kadastra apzīmējums 0100 026 0002 003 005): Nr.1 ar platību 377,9 m², Nr.2 ar platību 16 m², Nr.3 ar platību 15,9 m², Nr.4 ar platību 1,3 m², Nr.5 ar platību 28,4 m², Nr.6 ar platību 1,9  m² - ar kopējo platību 441,4 m², aicinām attiecīgi salāgot rīkojuma projekta 1.punktā norādīto ar anotācijas 1.2.apakšpunktā norādīto informāciju. 

